Ministerul Administratiei si Internelor a emis alerta de Cod Albastru la nivelul institutiilor subordonate. Este vorba despre Politie, Jandarmerie si Pompieri. Codul Albastru presupune ca un sfert dintre angajatii Ministerului de Interne sa fie prezenti la serviciu.





Daca intr-o buna zi va exercitati dreptul de a protesta sau dreptul elementar de a circula pe trotuar, si sunteti luati la sectie, tineti minte urmatoarele:



1. Nu ati facut nimic gresit, orice v-ar spune oricine. Nu semnati NICI UN DOCUMENT, cu exceptia refuzului de a va supune la amprentare si fotografiere. NU SEMNATI PROCESUL-VERBAL. NU ACCEPTATI FOTOGRAFIEREA SI AMPRENTAREA;



2. Intrebati mereu: "Care este baza legala pentru care sunt retinut/amprentat/etc.?" si "De ce sunt suspectat?". Daca vi se raspunde "In baza legii x" fara nici o alta explicatie, SOLICITATI PREZENTA UNUI AVOCAT;



3. Daca sunteti retinuti pe strada fara motiv, scoateti actul de identitate si LEGITIMATI-VA. Cereti perchizitia la fata locului;



4. Daca jandarmii se vor obosi sa va ofere explicatii, in 95% din cazuri vor invoca Legile 550 si 60. Le gasiti aici:

– Legea 60

– Legea 550

Va sfatuiesc sa aruncati un ochi peste ele. Si mai bine, puteti sa printati o copie si sa o aveti la voi. Legea 60 se refera la perturbarea ordinii publice. Daca nu perturbati ordinea publica, evident, nu cadeti sub incidenta ei. Legea 550, din cate am inteles de la un avocat, permite perchezitia si legitimarea LA FATA LOCULUI. In cazul in care tot ceea ce jandarmii vor gasi asupra dumneavoastra are ca loc de origine patiseria de la colt si ca destinatie imediata stomacul propriu, nu ar trebui sa fiti dusi la sectie sub nici o forma;



5. Daca sunteti suprinsi de catre jandarmi si retinuti in spatiul public, iar in zona sunt camere de filmat, strigati "Presa!" si ridicati o mana. Cel mai probabil vor veni sa va ia o declaratie. Fiti directi, exprimati-va simplu, descrieti faptele. Nu injurati. Altfel s-ar putea sa aflati ca la televizor se repeta un cadrul colorat cu dumneavoastra, clasificat ca protestatar huligan;



6. Pastrati-va calmul la sectie. Veti fi impartiti in grupuri mici, in jur de 5 indivizi pe grup. Aici nu mai exista presa, si nu se stie niciodata peste cine dati sau, vorba aia, cine da peste voi. Pe scari e deosebit de intuneric. Pastrati-va capul pe umeri. Raspundeti ferm, dar nu va coborati la nivelul de injuraturi si provocari. Ei asta vor. Aratati-le ca nu suntem huligani, ci cetateni.

Eu nu am patit nimic, poate si fiindca i-am chemat pe colegii de munca (de la fundatie) si din presa, care au stat in fata sectiei si au protestat impotriva abuzului. Am auzit ca la Sectia 8, unde au ajuns o parte dintre cei retinuti, povestea a fost alta.